**ТУРААХ ТУУҺУТА**

Оҕолор дoҕopдopo Иhиччит Байаҕантай отуутугар   
утуйа сыппыт. Ол даа сыттар, оҕолору гытта ооньньоон кэпсэтэрин умнубат быhыылаах. Утуйа даа сыттар, турааҕы үтүктэн мооньньун дьүккүк, yohyн ханьньах, xapaҕын туртас гыннаран «дырр-раах» диэн   
үлүгүнэйэн баран, эргиллэ түhэн тарбанан курдур-   
ҕaттa... Онуоха отучча бырдах көтөн - отуутун иhэ   
кып-кыыгынас, дып-дыыгынас буолла.

Сиик түhэн, сассыарданан туман буруолаата, тыала суох буолан туман кыайан көппөккө, сир ньуурунан устан, тыстаах-баттахтаах былыт курдук, онон-манан өрүтэ тардыллан сараадыйан, мэнирийэн барда. Иhиччит Байаҕантай, дьэ, этэ сөрүүккээн, улам-   
улам таттаран миньньигэстик утуйан барда.

Ол утуйа сыттаҕына бэт чуолкай баҕайытык: «Тур,   
туугун көр!» - диэн киhи саҥата ыҥырда. - «Һyy ... бу ким ыҥырар», - диэн олоро туспүтэ, арай, отуутун ааныгар тураах дапдаллан олорор эбит.

\_ Туох баҕайытай, доҕоор? - диэн Иhиччит Байаҕантай икки хараҕын сотунна. Typaaҕa, дьүккүк гына-гына, тоҥхох гынна, икки хараҕын хорхольльун курдугунан турулус-ирилис көрдө, икки кынатын даллаҥната-даллаҥната: «Дырр-раах ... Турр ... туугун көр!!!

Турр ... туугун көрр!!!” - диэтэ.

\_ Тууйи! Бу дьиккэри көр эрэ... Балык баарын биллэҕэ дии, - диэн ойон туран, күөлүн диэки, үүт-үкчү тураах курдук дьүккүк гына-гына, дулҕаттан дулҕаҕа үктэнэн дапдаҥалаата.

Хайыай! Тураах тyyhута тураахтан атыннык туттуо дуо - дьүккүк гынар, дапдах гынар.

Балык сии охсоору, обуннаах соҕустук ууга ыстанна. Түүтүн өндөтөн көрдө - балык тыаhа барылыы түстэ. «Һук ... элбэх эбит» , - диэт туутун ыhыктан кэбистэ, икки хара5ын тураах курдук туртаччы көрдө. Дьүккүк гынна, дапдах гынна - туутун, балык сии   
охсоору, сулбу татта ... Эмэхсийэн ильдьи сытыйан хаалбыт туу элбэх балыгы уйбата - иилээх сүрэҕэ илиитигэр быhа ыстанан кэллэ ... Собо ойоҕоhо кырыҥнаата, мунду уорҕата хараарыҥнаата, мара быыһа   
бульльугуруу түстэ ... Мэлийдэхпит бу ...

Иhиччит Байаҕантай абатыгар yoha ханьньах гынна: «Уу ... сордоох ... такыр тарбах», - диэн үөҕүннэ уонна турааҕын диэки көрдө.

Турааҕа дулҕа төбөтүгэр олорон эрэ, кэлэйбит киhи курдук киэр хайыhан, эмэhэтин көрдөрө-көрдөрө: «Сирр-рэйин көрр ... сирр-рэйин көрр!» \_ диэтэ.

0о, дьэ, буолар да эбит.

1934 с.